Ved å bedre forstå menneskelige faktorer kan aktiviteter, anlegg, prosesser og prosedyrer utformes slik at de tar høyde for menneskelige feil. Lagbygging er en sentral komponent innenfor menneskelige faktorer, og er et tiltak som brukes for å fremme effektivt lagarbeid. Effektivt lagarbeid bygger på delte kognitive prosesser, som felles situasjonsforståelse og mentale modeller, noe som forbedrer kommunikasjon og beslutningstaking. Lagbygging er utformet for å forbedre individers forståelse av hverandres roller, noe som gjør at individer kan se helheten av en oppgave, og deretter koordinere seg og andre for effektiv oppgaveløsning. Forskning på menneskelige faktorer bidrar til økt operativ evne. Man bruker metoder og tilnærminger fra flere og kunnskapsdisipliner for å studere menneskelig atferd. Forskningen omkring menneskelige faktorer krysser flere fagområder, som psykologi, sosiologi, ingeniørvitenskap, biomekanikk, industriell design, fysiologi, antropologi, interaksjonsdesign, visuell design, og brukeropplevelse.